Max Verstappen

**Max Emilian Verstappen** (* 30. september 1997, Hasselt, Belgicko) je holandsko-belgický automobilový pretekár a pilot Formuly 1. Vo veku 17 rokov a 166 dní sa stal najmladším jazdcom F1, zároveň je najmladším jazdcom ktorý vyhral veľkú cenu Formuly 1. V sezóne 2021 získal svoj prvý titul majstra sveta, je držiteľom štyroch titulov majstra sveta Formuly 1. Preteká za tím Red Bull Racing, kde má zmluvu do roku 2028. Od roku 2025 sa zúčastňuje aj vytrvalostných pretekov kategórie GT3.

## Životopis
Verstappen je synom pilota F1 Josa Verstappena, ktorý ho priviedol k motokáram, a je aj jeho súčasný veľký podporovateľ. Jeho mama Sophie Kumpen je bývalou úspešnou automobilovou pretekárkou. Verstappen vyrastal v belgickom mestečku Bree, necelých 20 kilometrov od holandských hraníc. Počas dňa chodil do Holandska za kamarátmi. V roku 2025 sa Verstappenovi narodila dcéra Lily, ktorú ma so svojou partnerkou Kelly Piquet. 

## Juniorská kariéra
Max sa narodil v belgickom meste Hasselt v roku 1997, pričom netrvalo dlho, kým sa mladý Verstappen dostal na trať. Od roku 2003 sa pravidelne objavoval na motokárach v Genku, v Belgicku.

V roku 2005 sa zúčastnil svojho prvej pretekárskej série s názvom Belgium Championship Mini (VAS). Vyhral všetkých 21 pretekov v danej sezóne.

V roku 2013 už mal na konte víťazstva vo všetkých motokárových sériách, a pretekanie na motokárach zakončil majstrovstvom KZ World Championship vo Varennes-sur-Allier, kde porazil Charlesa Leclerca v bitke o titul. Vo veku 15 rokov, sa stal sa najmladším jazdcom, ktorý kedy vyhral majstrovský titul v kategórií profesionálov.

## Formula 3
Jeho debut v monoposte Formuly 3, prišiel v januári 2014, počas inauguračnej sezóny Florida Winter Series, kde získal štyri víťazstva a skončil na 3. mieste.

Po úspešnej sezóne, ešte v tom istom roku 19.apríla debutoval v európskych Majstrovstvách Formuly 3, vo veku 16 rokov Verstappen dosiahol celkovo 10 víťazstiev - vrátane rekordných šiestich víťazstiev za sebou v Spa-Francorchamps a Norisringu, skončil na 3. mieste, s najviac víťazstvami.

## Formula 1
Počas prvého tréningu Veľkej ceny Japonska 2014, Verstappen nahradil v monoposte Jeana-Érica Vergnea, ako súčasť prípravy, na miesto v tíme Toro Rosso do sezóny 2015. Vo veku 17 rokov a 3 dní sa tým stal v histórií Formuly 1 najmladšou osobou, ktorá sa zúčastnila pretekového víkendu.

V auguste 2014 sa Verstappen pridal do juniorského programu tímu Red Bull, takisto dostal ponuku pridať sa do juniorského programu tímu Mercedes.

### Scuderia Toro Rosso (20152016)
Verstappen sa stal najmladším jazdcom ktorý štartoval vo Veľkej cene Formuly 1, keď sa pridal do tímu Scuderia Toro Rosso ako hlavný jazdec po boku Carlosa Sainza Jr., vo veku 17 rokov a 166 dní.

Ďalší rekord si pripísal na Veľkej cene Malajzie 2015, keď skončil na 7. mieste, ako najmladší jazdec, ktorý získal body vo veku 17 rokov a 180 dní.

### Red Bull (2016súčasnosť)

#### 2016
Sezóna 2016 bola pre Verstappena prelomová. Po štyroch pretekoch v tíme Toro Rosso bol povýšený do tímu Red Bull Racing, kde po boku Daniela Ricciarda okamžite zaujal. Už pri debute za nový tím vyhral Veľkú cenu Španielska, kde ubránil tlak majstra sveta z roku 2007 Kimiho Räikkönena, čím sa stal najmladším víťazom veľkej ceny v histórií Formuly 1 vo veku 18 rokov a 228 dní, a prekonal tým predchádzajúci rekord Sebastiana Vettela, 21 rokov a 73 dní. Počas sezóny bol známy agresívnym, no mimoriadne efektívnym štýlom jazdy. Získal ďalšie pódiá a potvrdil status výnimočného talentu, ktorý dokáže konkurovať skúseným jazdcom. 

#### 2017
V roku 2017 jazdil Verstappen už ako stabilný člen Red Bull Racing. Sezóna bola poznačená častými technickými poruchami, ktoré mu zabránili bojovať o vyššie priečky v šampionáte. Napriek tomu dosiahol dve víťazstvá (Malajzia a Mexiko) a viackrát predviedol výnimočné predbiehacie manévre. Jeho rýchlosť bola nesporná, no kritika sa často týkala chýb a kolízií. Sezónu zakončil ako jeden z najrýchlejších jazdcov štartového poľa.

#### 2018
Sezóna 2018 znamenala výrazný posun v Verstappenovej jazdeckej vyspelosti. Po slabšom úvode roka a niekoľkých incidentoch výrazne zlepšil konzistentnosť. Vyhral dve veľké ceny (Rakúsko a Mexiko) a pravidelne porážal tímového kolegu Daniela Ricciarda. Verstappen sa stal jasnou jednotkou Red Bullu a sezónu zakončil na 4. mieste v šampionáte, čím potvrdil, že je pripravený na boj o titul v budúcnosti.

#### 2019
V roku 2019 začal Red Bull spoluprácu s motorom Honda. Verstappen bol lídrom tímu a rýchlo sa prispôsobil novej pohonnej jednotke. Vyhral tri preteky a stal sa prvým jazdcom, ktorý vyhral preteky s Hondou v ére hybridných motorov. Jeho výkony boli mimoriadne konzistentné a takticky vyspelé. Sezónu zakončil na 3. mieste, čím prerušil dlhodobú dominanciu Mercedesu a Ferrari v boji o titul.

#### 2020
Sezóna 2020 bola ovplyvnená pandémiou COVID-19 a skráteným kalendárom. Verstappen bol jediným jazdcom, ktorý dokázal pravidelne konkurovať Mercedesu. Vyhral Veľkú cenu 70. výročia F1 a viackrát stál na pódiu. Red Bull však stále nemal dostatočne silný monopost na systematický boj o titul. Verstappen skončil na 3. mieste v šampionáte, no potvrdil, že je pripravený stať sa majstrom sveta.

#### 2021
Jedna z najdramatickejších sezón v histórii Formuly 1. Verstappen zvádzal celoročný súboj s Lewisom Hamiltonom. Vyhral 10 pretekov a niekoľkokrát sa dostal do kolízií v tvrdom boji o titul. Sezóna vyvrcholila kontroverzným finále v Abú Zabí, kde Verstappen v poslednom kole predbehol Hamiltona a získal svoj prvý titul majstra sveta. Rok 2021 definitívne potvrdil jeho miesto medzi legendami športu.

#### 2022
Po zmenách technických pravidiel Red Bull v sezóne 2022 postavil mimoriadne konkurencieschopný monopost RB18. Verstappen spočiatku bojoval s technickými problémami, no od polovice sezóny úplne dominoval. Vyhral 15 pretekov, čo bol v tom čase rekord v jednej sezóne, a titul si zabezpečil s veľkým predstihom. Jeho jazda bola mimoriadne konzistentná a takticky bezchybná. Získal svoj druhý titul majstra sveta.

#### 2023
Sezóna 2023 patrí k najdominantnejším v dejinách Formuly 1. Verstappen na monoposte RB19 vyhral 19 z 22 pretekov, prekonal viacero historických rekordov a prakticky nemal konkurenciu. Red Bull Racing dominoval technicky aj strategicky a Verstappen podával takmer bezchybný výkon počas celého roka. Tretí titul majstra sveta získal s extrémnym náskokom a sezóna je často označovaná za jednu z najjednostrannejších v histórii športu.

#### 2024
V sezóne 2024 Verstappen pokračoval v ére úspechov, hoci konkurencia sa mierne priblížila. Red Bull už nemal takú absolútnu prevahu ako v roku 2023, no Verstappen vynikal skúsenosťami, mentálnou odolnosťou a konzistentnosťou. Pravidelne víťazil a minimalizoval chyby aj v náročných situáciách. Sezónu zakončil ako štvornásobný majster sveta, čím sa zaradil medzi najúspešnejších jazdcov histórie Formuly 1.

#### 2025
Max Verstappen do sezóny 2025 vstúpil s cieľom vybojovať svoj piaty po sebe idúci titul, no sezóna sa ukázala ako náročná a plná zvratov. Hneď v úvode bol Red Bull pomerne neistý, auto nebolo vždy optimálne a Verstappen sám pripúšťal, že tím musí urobiť viac, aby bol konkurencieschopný.

Napriek tomu si Verstappen držal vysokú úroveň a zajazdil najviac Pole positions spomedzi všetkých jazdcov sezóny 2025. Postupne, s rastúcim výkonom a zlepšovaním auta, začal opäť zbierať víťazstvá. Do poslednej fázy sezóny vstupoval ako možný favoritúspech v Katare výrazne znížil manko na vedúcich jazdcov, a jeho nádej na titul znovu ožila, čím sa šampionát dostal do dramatického súboja, ktorý sa rozhodol až v posledných pretekoch sezóny.

Verstappen v „honbe za piatym titulom“ ukázal svoju razanciu a skúsenostiviackrát využil chyby súperov, aby sa dostal späť do popredia boja o majstrovský titul. Napríklad jeho víťazstvo v Austine poslúžilo ako silné želiezko v ohni a prinieslo mu potrebné sebavedomie pre zostávajúce preteky.

Záverečnú Veľkú cenu sezóny v Abú Zabí, Verstappen vyhral. Napriek tomu to nestačilojeho hlavný súper, Lando Norris, skončil tretí a s tým si zabezpečil celkové prvenstvo o dva body pred Verstappenom. Verstappen teda zakončil sezónu na druhom mieste s tesným bodovým odstupom.

Pre Verstappena je sezóna 2025 možno jednou z najintenzívnejších v kariéreukázala, že aj najsilnejší pretekár dokáže byť vystavený masívnemu tlaku a neistote, že dominancia nie je samozrejmosťou. Napriek tomu, že titul nezískal, potvrdil svoje kvality, dosiahol najviac „pole-positions“, viackrát vyhral, a vrátil sa do boja o majstrovský titul aj po období, keď to vyzeralo, že je mimo šampionátu.

## Pretekanie mimo Formuly 1
Max Verstappen sa pretekaniu venuje aj mimo Formuly 1, či už sú to pretekárske hry, ktoré sa pokúšajú presne simulovať automobilové preteky, alebo jazda na rôznych typoch vozidiel.

### GT3
V januári 2024, sa zúčastnil dvojdňového testu tímu Emil Frey Racing po boku Thierryho Vermeulena, kde súťažil vo vlastnom tíme *Verstappen.com Racing.*

V máji 2025 sa pod pseudonymom „Franz Hermann“, zúčastnil testov v treťom kole Nürburgring Langstrecken-Serie 2025 v kategórií 296. Neskôr v tom istom mesiaci získal platinovú licenciu FIA, ktorá mu umožňuje súťažiť vo vytrvalostných pretekoch najvyššej úrovne.

13. septembra 2025, sa Verstappen kvalifikoval a pretekal pod tímom Lionspeed GP na okruhu Nürburgring Nordschleife ( 24,358 km ), kde získal licenciu DMSB Permit Nordschleife, ktorá mu otvára cestu na 24 hodinové preteky GT3.

O dva týždne po získaní licencie, sa zúčastnil svojich prvých oficiálnych GT3 pretekov za tím Emil Frey Racing na okruhu Nürburgring, kde zvíťazil s tímovým kolegom Chrisom Lulhamom.

## Pretekárske výsledky

### Prehľad

 Sezóna prebieha† Keďže bol Verstappen hosťujúcim jazdcom, nemal nárok na majstrovské body.

### Formula 1
#### Víťazstvá

#### Jednotlivé výsledky

### Formula 1 rekordy
Verstappen je držiteľom nasledujúcich rekordov:

#### Poznámky


## Pozri aj
* Formula 1
* Juan Manuel Fangio

## Referencie

## Iné projekty

Kategória:Holandskí piloti F1
Kategória:Holandskí automobiloví pretekári
Kategória:Belgickí automobiloví pretekári
Kategória:Majstri sveta F1